CELEX: 22019D0209
Language: el
Date: 2017-05-05 00:00:00
Title: Απόφαση της Μεικτής Επιτροπής του ΕΟΧ αριθ. 97/2017, της 5ης Μαΐου 2017, για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2019/209]

7.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 36/57
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 97/2017
         της 5ης Μαΐου 2017
         για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2019/209]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/2337 του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2016, σχετικά με την κατάργηση του κανονισμού (ΕΟΚ) αριθ. 1192/69 του Συμβουλίου περί κοινών κανόνων για τη διευθέτηση των λογαριασμών των σιδηροδρομικών επιχειρήσεων (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο κανονισμός (ΕΕ) 2016/2337 καταργεί τον κανονισμό (ΕΟΚ) αριθ. 1192/69 (2) του Συμβουλίου, εκτός από τις διατάξεις που εφαρμόζονται για τη διευθέτηση των λογαριασμών περιπτώσεων της κατηγορίας IV που καλύπτονται από το παράρτημα IV του κανονισμού (ΕΟΚ) αριθ. 1192/69, οι οποίες εξακολουθούν να ισχύουν μέχρι τις 31 Δεκεμβρίου 2017. Ο κανονισμός (ΕΟΚ) αριθ. 1192/69, ο οποίος έχει ενσωματωθεί στη συμφωνία για τον ΕΟΧ, πρέπει, συνεπώς, να διαγραφεί από τη συμφωνία για τον ΕΟΧ από την 1η Ιανουαρίου 2018.
                  
               
                     (3)
                  
                  
                     Μετά την 31η Δεκεμβρίου 2017, ο κανονισμός (ΕΕ) 2016/2337 θα καταστεί άνευ αντικειμένου και πρέπει, συνεπώς, να διαγραφεί από τη συμφωνία για τον ΕΟΧ από την 1η Ιανουαρίου 2018.
                  
               
                     (4)
                  
                  
                     Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα XIII της συμφωνίας για τον ΕΟΧ τροποποιείται ως εξής:
            
                        1)
                     
                     
                        Μετά το σημείο 39 [κανονισμός (ΕΟΚ) αριθ. 1192/69 του Συμβουλίου] παρεμβάλλεται το ακόλουθο σημείο:
                        
                                    «39α.
                                 
                                 
                                    
                                       32016 R 2337: Κανονισμός (ΕΕ) 2016/2337 του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2016, σχετικά με την κατάργηση του κανονισμού (ΕΟΚ) αριθ. 1192/69 του Συμβουλίου περί κοινών κανόνων για τη διευθέτηση των λογαριασμών των σιδηροδρομικών επιχειρήσεων (ΕΕ L 354 της 23.12.2016, σ. 20).»
                                 
                              
                  
                        2)
                     
                     
                        Στην παράγραφο ΙΙ των ΠΡΟΣΑΡΜΟΓΩΝ ΚΑΤΑ ΤΟΜΕΙΣ, οι λέξεις «του άρθρου 3 του κανονισμού (ΕΟΚ) αριθ. 1192/69,» διαγράφονται με ισχύ από την 1η Ιανουαρίου 2018.
                     
                  
                        3)
                     
                     
                        Τα κείμενα των σημείων 39 [κανονισμός (ΕΟΚ) αριθ. 1192/69 του Συμβουλίου] και 39α [κανονισμός (ΕΕ) 2016/2337 του Ευρωπαϊκού Κοινοβουλίου και Συμβουλίου] διαγράφονται με ισχύ από την 1η Ιανουαρίου 2018.
                     
                  
         
            Άρθρο 2
            Τα κείμενα του κανονισμού (ΕΕ) 2016/2337 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 6 Μαΐου 2017 υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 5 Μαΐου 2017.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 354 της 23.12.2016, σ. 20.
         
            (2)  ΕΕ L 156 της 28.6.1969, σ. 8.
         
            (*1)  Δεν έχουν αναφερθεί συνταγματικές απαιτήσεις.